
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 102
                                                                 din 6 mai 2022
privind aprobarea documentației în faza studiu de fezabilitate și a indicatorilor tehnico - economici pentru proiectul: „Stații de reîncărcare pentru vehicule electrice în municipiul Sighișoara” 

Consiliul Local al Municipiului Sighișoara, întrunit în ședință extraordinară,
Luând act de proiectul de hotărâre, înregistrat cu nr. 13.706/21.04.2022 și la Consiliul Local Sighișoara cu nr. 14.722/02.05.2022, de referatul de aprobare, înregistrat cu nr. 13.707/21.04.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Văzând Ordinul Ministerului Mediului, Apelor și Pădurilor nr. 1.962/2021 pentru aprobarea Ghidului de Finanțare a Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: stații de reîncărcare pentru vehicule electrice în localități, cu modificările și completările ulterioare;

Văzând Ordinul Ministerului Mediului, Apelor și Pădurilor nr. 2.346 din 16 decembrie 2021 pentru modificarea și completarea Ghidului de finanțare a Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: stații de reîncărcare pentru vehicule electrice în localități, aprobat prin Ordinul Ministerului Mediului, Apelor și Pădurilor nr. 1.962/2021;

Ținând cont de prevederile Hotărârii Guvernului nr. 907/2016 privind etapele de elaborare şi conținutul - cadru al documentațiilor tehnico - economice aferente obiectivelor/proiectelor de investiții finanțate din fonduri publice, cu modificările și completările ulterioare;

Având în vedere prevederile Legii nr. 273/2006 privind finanțele publice locale, cu modificările și completările ulterioare;

În vederea aplicării de către Municipiul Sighișoara a unei cereri de finanțare în cadrul Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: stații de reîncărcare pentru vehicule electrice în localități;

Analizând indicatorii tehnico - economici ai obiectivului: „Stații de reîncărcare pentru vehicule electrice în municipiul Sighișoara”; 
Având în vedere Procesul - Verbal al Comisiei Tehnico - Economice cu nr. 13.568 din 20.04.2022, prin care s-a analizat și s-a avizat favorabil documentaţia în faza Studiu de fezabilitate pentru obiectivul: „Stații de reîncărcare pentru vehicule electrice în municipiul Sighișoara”; 
Ținând cont de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
Având în vedere Raportul de specialitate al Serviciului Achiziții, Investiții, Fonduri Europene, înregistrat cu nr. 13.708/21.04.2022, prin care se propune aprobarea documentației în faza studiu de fezabilitate și a indicatorilor tehnico - economici pentru proiectul: „Stații de reîncărcare pentru vehicule electrice în municipiul Sighișoara”;
  Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2) lit. ,,b”, alin. (4) lit. ,,d” și lit. ,,f”, alin. (6) lit. ”a” și lit. ”b” și alin. (14), art. 139 alin. (1), alin. (3) și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                       H O T Ă R Ă Ş T E:
Art. 1. Se aprobă documentația tehnico - economică în faza Studiu de Fezabilitate, elaborată conform Hotărârii Guvernului nr. 907/2016 privind etapele de elaborare şi conținutul - cadru al documentațiilor tehnico - economice aferente obiectivelor/proiectelor de investiții finanțate din fonduri publice, cu modificările și completările ulterioare, aferentă investiției: „Stații de reîncărcare pentru vehicule electrice în municipiul Sighișoara”.

Art. 2. Se aprobă indicatorii tehnico - economici ai investiției: „Stații de reîncărcare pentru vehicule electrice în municipiul Sighișoara”, astfel:
• Valoarea totală a investiției este de 2.404.251,82 lei la care se adaugă T.V.A. în valoare de 456.049,32 lei, din care C+M este de 362.931,50 lei la care se adaugă T.V.A. în valoare de 68.956,99 lei.

• Numărul de stații de reîncărcare accesibile publicului realizate: 13 stații cu câte două puncte de reîncărcare, având capacitatea de reîncărcare rapidă în curent continuu de 50kW și 22kW în curent alternativ. Staţia de reîncărcare va fi echipată cu prize şi conectori de tip 2 pentru vehicule, conform descrierii din standardul SR EN62196-2, pentru reîncărcarea în curent alternativ şi cu conectori ai sistemului de reîncărcare combinat Combo 2, conform descrierii din standardul SR EN62196-3, pentru reîncărcarea în curent continuu.

• Numărul de locuri de parcare amenajate: 26 locuri;
• Numărul panourilor de informare realizate: 7 bucăți.

Art. 3. Se aprobă asigurarea și susținerea contribuției financiare aferente cheltuielilor eligibile și susținerea cheltuielilor neeligibile ale obiectivului de investiții precizat la art. 1, astfel: 
• Cheltuieli eligibile - Finanțare de Administrația Fondului pentru Mediu: 2.450.242,73 lei, inclusiv T.V.A.;
• Cheltuieli neeligibile: 410.058,41 lei, inclusiv T.V.A., din care Acordul Tehnic de Racordare - realizat de S.C. Distribuție Energie Electrică Romania - Sucursala Mureș de 127.251,46 lei, inclusiv T.V.A.

Art. 4. Se aprobă punerea la dispoziția investiției a terenului pentru amplasarea stațiilor aparținând domeniului public și privat al Municipiul Sighișoara, pe toată durata implementării investiției, în condițiile legii, în următoarele locații: 

• Amplasament 1: Loc. Sighișoara, str. Andrei Șaguna, nr. 20 (Gării), jud. Mureș, C.F. nr. 56828;
• Amplasament 2: Loc. Sighișoara, Aleea Panseluțelor, nr. 13, jud. Mureș, C.F. nr. 54042;
• Amplasament 3: Loc. Sighișoara, str. Octavian Goga, nr. 12, jud. Mureș, C.F. nr. 59292;
• Amplasament 4: Loc. Sighișoara, str. Mănăstirii, nr. 6 (Muzeului), jud. Mureș, C.F. nr. 59105; 
• Amplasament 5: Loc. Sighișoara, str. Octavian Goga, nr. 6, jud. Mureș, C.F. nr. 54868;
• Amplasament 6: Loc. Sighișoara, str. Ecaterina Varga, nr. 22, jud. Mureș, C.F. nr. 60165;
• Amplasament 7: Loc. Sighișoara, str. Plopilor, nr. 39, jud. Mureș, C.F. vechi nr. 117.

Art. 5. Se aprobă semnarea contractului de finanțare prin Programul privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: stații de reîncărcare pentru vehicule electrice în localități, derulat prin Administrația Fondului pentru Mediu, în condițiile Ordinului Ministerului Mediului, Apelor și Pădurilor nr. 1.962/2021, precum și angajamentul privind întocmirea documentației de achiziție publică, organizarea și derularea procedurii de achiziție publică și realizarea lucrărilor în conformitate cu prevederile legale în vigoare privind achizițiile publice.

Art. 6. Se împuternicește Primarul Municipiului Sighișoara, domnul Sîrbu Ioan - Iulian, să semneze toate actele necesare și contractul de finanțare în numele U.A.T. Municipiul Sighișoara.

Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Achiziții, Investiții, Fonduri Europene, Biroul Buget, Contabilitate, Salarizare – Direcția Economică, Direcția Arhitect Șef și Serviciul Evidența Patrimoniului și Fond Locativ din cadrul Municipiului Sighișoara.
Art. 8. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa  www.primariasighisoara.ro.
PREŞEDINTE DE ŞEDINŢĂ,

  

   Burghelea Bogdan - Ioan         
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
 (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Arhitect Șef;
  2 ex. Serviciul Achiziții, Investiții, Fonduri Europene;
  1 ex. Biroul Buget, Contabilitate, Salarizare – Direcția Economică;

  1 ex. Serviciul Evidența Patrimoniului și Fond Locativ.
11 ex.
B.A. 
